Il-Ħadd li għadda l-Prim Ministru tiegħi u tiegħek, int min int, u tivvota lil min tivvota, ta diskors memorabbli... Rarament rajt daqshekk nies barra s-sala fejn isir il-kunsill generali tal-partit għal sighat sħaħ sabiex jistennew ħalli jisimgħu diskors storiku bħal dak. Rajt nies jippruvaw jidħlu bi kwalunkwe mezz, min għax għandu l-affarijiet ġewwa u min għal hekk u min għal hekk. U rarament issapportejt jiena kunsill generali sħiħ mingħajr ma niċċaqlaq minn posti. L-Għawdxin issoltu naslu l-ewwel nies u nsibu l-postijiet li nridu. Il-Ħadd li għadda wasalna fid-disgħa (ta' filgħodu) u spiċċajna fil-maġġor parti bilwieqfa fuq wara. Id-delegati Nazzjonalisti ikkonkorrew bi ħġarhom biex jisimghu diskors... wieħed u memorabbli... Ħadna lezzjoni tad-demokrazija... Il-Prim Ministru li hu l-kap tagħna ukoll poġġa mistoqsija quddiem id-delegati, inriduhx iktar bħala kap jew le. Huwa verament riżultat tal-maturita politika li għandu dan il-Prim Ministru. Meta tmexxi għaqda jew organizzazzjoni, huwa verament kontra l-istint naturali tieghek illi tpoggi lilek innifsek għat-test meta tista' tgħaddi mingħarju għax ma hemm l-ebda teknikalita li tilobulek. Trid tkun persuna soda u ta' prinċipju li mhux biss ma tkunx iggranfat mas-siġġu tal-poter imma ukoll li temmen verament fil-prinċipji demokratiċi. Għalhekk dan il-Prim Ministru kkonferma l-istatista li hu anke permezz ta' azzjoni interna li ħa fil-partit li huwa jmexxi. Għaliex mar għall-għeruq politiċi tiegħu u qed jistaqsina rriduhx bħala il-kap tagħna jew inridux kap ieħor u dan liberament u b' vot sigriet. Għalhekk b' dan l-att li għamel il-Prim Ministru tiegħi u tiegħek għal darb' ohra ipprova biċ-ċar dak li dejjem tenna, sabiex niġġudikawh b' li jagħmel u mhux b' li jgħid biss... għalhekk jibqa' diskors memorabbli...lezzjoni fid-demokrazija, milestone fil-politika tagħna. Grazzi Prim
Memorabbli...